Borobudur

Borobudur (zo sanskritského Vihara Buddha Ur, čo možno preložiť ako „budhistický chrám na hore“) je najväčšia budhistická stavba na svete. Nachádza sa v Indonézii.

Je kamennou učebnicou budhistickej náuky a najznámejšia budhistická pamiatka v Indonézii. Nachádza sa  na severozápad od mesta Jogjakarta, najdôležitejšieho mesta  strednej Jávy. Borobudur  vznikol okolo roku 800 po Kr. pod patronátom  dynastie Šailendrovcov. Jeho stavitelia sa snažili o napodobenie posvätného vrchu Meru z indickej mytológie. Borobudur sa skladá zo šiestich postupne stúpajúcich štvorcových terás zakončených tromi kruhovými terasami, celá stavba je obložená 2 672 reliéfnymi panelmi a 504 sochami Buddhu, Borobudur je najväčší kamenný monument na južnej pologuli. V roku 1991 bol zapísaný do zoznamu svetového dedičstva UNESCO. 

Raz ročne v areáli chrámu slávia budhisti sviatok vesak (narodenie Buddhu). Chrámový komplex je najnavštevovanejšou indonézskou turistickou atrakciou.

 Dejiny 
Chrámový komplex pochádza asi z 9. storočia, výstavba trvala pravdepodobne 75 rokov. V priebehu 14. storočia bol chrám opustený a prestal sa využívať na náboženské účely, pravdepodobne z dôvodu prehlbujúceho sa úpadku buddhistických a hinduistických kráľovstiev na Jáve  a postupnej konverzie značnej časti obyvateľov Jávy na islam. V období napoleonských vojen Jávu dobyli a Borobudur objavili Angličania. Roku 1907 začali Holanďania s  reštaurovaním chrámu. V rokoch 1970 až 1980 sa konali ďalšie reštaurátorské práce s podporou organizácie UNESCO.

 Tvar 
Pri pohľade zhora sa javí ako trojrozmerná mandala (rituálny diagram vesmíru, ktorý symbolicky spája nebo a Zem). 

Chrám postavený na návrší má tvar terasovitej pyramídy. Vysoký je 34 metrov a podľa odhadov obsahuje vyše 55 000 kubických metrov kameňa. Päť hlboko položených terás má štvorcový pôdorys a predstavujú pozemský svet. Nad tým sú položené tri kruhovité terasy symbolizujúce duchovný svet. Na horných terasách sú rady svätýň (stúpy).

 Sochy 
Každá socha má zvonovitý tvar a vnútri skrýva jednu Budhovu sochu. Rozdielne gestá rúk jednotlivých sôch poukazujú na rozličné aspekty budhistického učenia. 

Na vrchole komplexu, uprostred najvyššej terasy sa nachádza svätyňa s priemerom , symbolizujúca najvyšší cieľ budhizmu nirvánu, duchovnú slobodu a nebo.

Práve Borobudur bol centrom ríše, ktorá bola odjakživa pod silným vplyvom Indie. Preto sú tu ďalšie skvostné stavby, napríklad impozantný areál v Prambanane.

 Literatúra 
 ALBANESE, Maria Ausilia. Krása zaniklých civilizací: světy, které objevila archeologie. Čestlice : REBO, 1998. ISBN 80-85815-99-0. Kapitola Borobudur, Hora Mahájánského Buddhy, s. 242–247.
 Divy světa: fascinující stavby a památky: od Kolosea k Tádžmahalu. Praha : Knižní klub : Balios, 2000. ISBN 80-242-0475-4. Kapitola Borobudur, s. 100–101.
 FORMAN, Bedřich. Borobudur: kamenná legenda buddhismu. Praha : Aventinum, 2004. ISBN 80-903284-6-6.
 PROCHÁZKA, Michal. Borobudur. Brno : Masarykova Univerzita: Ústav religionistiky, 2008. (Bakalářská diplomová práce.) 
 WERNER, Karel. Náboženská tradice Asie: Od Indie po Japonsko. Brno : Masarykova Univerzita, 2000. ISBN 80-210-2978-1. S. 562–574.
 ATMADI, Parmono. Some Architectural Design Principles of Temples in Java: A study through the buildings projection on the reliefs of Borobudur temple. Yogyakarta : Gajah Mada University Press, 1988. ISBN 979-420-085-9.
 DUMARÇAY, Jacques. Borobudur. Singapore : Oxford University Press, 1991. ISBN 0-19-588550-3.
 GOMEZ, Luis O.; WOODWARD, Hiram W.. Barabudur, history and significance of a Buddhist monument. Berkeley : Asian Humanities Press, 1974. ISBN 0-89581-151-0.
 KEMPERS, August J. B.. Ageless Borobudur : Buddhist mystery in stone, decay and restoration, Mendut and Pawon, folklife in ancient Java. Wassenaar : Servire, 1976. ISBN 90-6077-553-8.
 MIKSIC, John. The Mysteries of Borobudur. Hongkong : Periplus, 1999. ISBN 962-593-198-8.
 SNODGRASS, Adrian. The symbolism of the stupa. Ithaca, N. Y. : Cornell University, 1985. ISBN 0-87727-700-1.

 Referencie 

 Iné projekty 

 Externé odkazy 
 Oficiálna stránka
 Chandi Borobudur 
 Archeológia a architektúra Borobuduru 
 Výskumný projekt Australia National University 
 Borobuduru na buddhismus.cz 

 Zdroj 

Kategória:Stavby v Indonézii
Kategória:Archeologické lokality v Indonézii
Kategória:Lokality Svetového dedičstva v Indonézii
Kategória:Budhistické pútnické miesta